MOTORCYCLE VAMPIRE on kaheksakümnendate film inimverd ihkavast mootorrattast. Umbes-täpselt nagu Stephen Kingi "Christine" analoog (seal oli verdihkav auto). Väga vägivaldne ja kohati lõbus ning muidu suuremat mainimist ei vääri, kui välja arvata üks väga lõbus kaklustseen vampiirmootorratta ja grupi atleetvõimlejate vahel (relvastuseks muidugi hantlid-kangid). Klassika. MAD FOXES (1982) on igati tüütu film pahast tsikligängist, kellega võitleb mees, kes näeb välja nagu Austin Powers'i stiilis kupeldaja. Selle filmi kõrghetkeks on kaklus tsiklimeeste ja täiesti jannopõldmalike, kuigi täiskasvanud, dzhuudopoiste vahel. Sa armas mooses. Rohkem ma ei taha tsiklifilmide peale mõelda.